**Līgums par projekta Nr. [projekta numurs]**

**īstenošanu**

**Speciālie noteikumi**

**Sabiedrība ar ierobežotu atbildību “Vides investīciju fonds”**, reģistrācijas Nr. 40003339615 (turpmāk – Vides investīciju fonds), tās valdes priekšsēdētāja Andra Ķēniņa personā, kas rīkojas saskaņā ar statūtiem,

no vienas puses, un

**[Finansējuma saņēmēja nosaukums]**,personas kods [numurs] (turpmāk – Finansējuma saņēmējs), [ko saskaņā ar datums pilnvaru pārstāv pilnvarotās personas vārds un uzvārds],

no otras puses,

turpmāk tekstā kopā – Puses, atsevišķi – Puse,

pamatojoties uz Ministru kabineta 2022. gada 1. marta noteikumu Nr. 150 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” nolikums” (turpmāk – MK noteikumi Nr. 150) 40. punktu, kā arī uz Vides investīciju fonda [datums] lēmumu Nr. [numurs],

vienojas par Emisijas kvotu izsolīšanas instrumenta (turpmāk – EKII) finansējuma piešķiršanu projektam “[Nosaukums]” Nr. [numurs] (turpmāk – Projekts), Projekta īstenošanas kārtību un Projekta uzraudzību (turpmāk – Līgums) nosakot, ka:

1. Projekta izmaksu attiecināmības periods ir no 2022. gada 9. marta līdz Līguma spēkā stāšanās datumam.
2. Projekta attiecināmās izmaksas (turpmāk – Attiecināmās izmaksas) ir EUR [summa skaitļiem] ([summa vārdiem]), no tām:
	1. EKII (budžeta apakšprogrammas 33.02.00 “Emisijas kvotu izsolīšanas instrumenta projekti”) līdzekļi (turpmāk – Atbalsta summa) ir ne vairāk kā EUR [summa skaitļiem] ([summa vārdiem]);
	2. Finansējuma saņēmēja līdzfinansējums ir ne mazāk kā EUR [summa skaitļiem] ([summa vārdiem]).
3. Pušu juridiskās adreses:
	1. Sabiedrība ar ierobežotu atbildību “Vides investīciju fonds”: Maskavas iela 165, Rīga, LV-1019;
	2. [Finansējuma saņēmēja nosaukums: adrese].
4. Finansējuma saņēmēja rekvizīti maksājumu veikšanai:
	1. Banka: [bankas nosaukums];
	2. Projekta konts: [konta numurs];
5. Līgums sastāv no:
	1. Speciālajiem noteikumiem;
	2. Vispārīgajiem noteikumiem un pielikumiem;
	3. Līguma neatņemama sastāvdaļa ir:
		1. Finansējuma saņēmēja iesniegtais projekta “[Nosaukums]” iesniegums un tā pielikumi un precizējumi;
		2. Vides investīciju fonda [datums] lēmums Nr. [numurs] “[Nosaukums]”;
		3. [datums] pilnvara pārstāvēt Finansējuma saņēmēju
6. Līgums sagatavots latviešu valodā un parakstīts elektroniski, no kuriem vienu glabā Vides investīciju fonds un otro – Finansējuma saņēmējs.
7. Līgums stājas spēkā dienā, kad tos ir parakstījusi pēdējā no Pusēm ar pievienotā droša elektroniskā paraksta un tā laika zīmoga datumu un tas ir spēkā līdz Pušu saistību pilnīgai izpildei.

|  |  |  |
| --- | --- | --- |
| **Vides investīciju fonda vārdā:**Sabiedrības ar ierobežotu atbildību “Vides investīciju fonds”valdes priekšsēdētājs Andris Ķēniņš |  | **Finansējuma saņēmēja vārdā:**[Finansējuma saņēmēja vai pilnvarotās personas vārds un uzvārds] |

*Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.*

**Vispārīgie noteikumi**

1. **Termini un interpretācija**
	1. Līgumā lietoto terminu definīcijas:

**Atbalsta summa** – Līguma Speciālajos noteikumos noteiktā summa, kas sastāv no Emisijas kvotu izsolīšanas instrumenta (turpmāk – EKII) finansējuma, ko administrē Klimata un enerģētikas ministrija (turpmāk – Ministrija) un Vides investīciju fonds un uz ko var pretendēt Finansējuma saņēmējs, ja tas ir īstenojis Projektu Līgumā noteiktajā kārtībā un termiņos un izmaksas ir veiktas Projekta īstenošanai saskaņā ar Projekta iesniegumā noteikto un ir attiecināmas. Līguma Speciālajos noteikumos noteiktais Atbalsta summas apjoms ir maksimāli izmaksājamais apjoms. Jebkuru Projekta izmaksu sadārdzinājumu sedz Finansējuma saņēmējs;

**Attiecināmās izmaksas** –MK noteikumos Nr. 150 noteiktajiem kritērijiem un nosacījumiem atbilstošas izmaksas, kas ir norādītas Projekta iesniegumā un ir tieši saistītas ar Projektu. Attiecināmās izmaksas Līguma darbības laikā nav palielināmas;

**Dzīvojamā mājā** –Projekta iesnieguma veidlapas 2.2. sadaļā norādītā dzīvojamā māja, kas atbilst MK noteikumos Nr. 150 noteiktajiem kritērijiem un nosacījumiem;

**EKII** **finansējums** –EKII līdzekļi, ko Ministrija saskaņā ar Projektu un Līguma nosacījumiem un, pamatojoties uz Vides investīciju fonda pozitīvu atzinumu Atbalsta summas izmaksai, novirza Projekta ietvaros veikto izdevumu atmaksai. EKII finansējuma apmērs nosakāms *euro* un centos, summas norādot ar precizitāti līdz divām zīmēm aiz komata, noapaļojot skaitli līdz tuvākajai simtdaļai (divas decimāldaļas vietas) uz leju, ja trešais cipars aiz komata ir līdz “5”, vai uz augšu, ja trešais cipars aiz komata ir lielāks vai vienāds ar “5”;

**Finansējuma saņēmējs** – Līguma Speciālajos noteikumos noteiktais Finansējuma saņēmējs;

**Fosilais kurināmais** – organisko vielu materiāls, kas ir atrodams Zemes garozā, un kuru var izmantot kā enerģijas avotu (nafta un tās izstrādājumi, gāze un akmeņogles, degslāneklis);

**Līgums** – līgums par Projekta īstenošanu, kas sastāv noLīguma Speciālajiem noteikumiem, Līguma Vispārīgajiem noteikumiem un to pielikumiem;

**MK noteikumi Nr. 150** – Līguma Speciālajos noteikumos norādītie MK noteikumi Nr. 150;

**Mājsaimniecība** – viena vai vairākas personas, kuras dzīvo Dzīvojamā mājā un kopīgi sedz izdevumus;

**Neatbilstoši veiktie izdevumi** –izdevumi Projekta ietvaros, kurus Vides investīciju fonds Projekta īstenošanas laikā vai 5 (piecu) gadu laikā pēc pēdējā EKII finansējuma maksājuma veikšanas Finansējuma saņēmējam ir atzinis par tādiem, kas ir radušies pārkāpjot Līguma nosacījumus, Latvijas Republikas normatīvo aktu prasības, vai par kuriem Finansējuma saņēmējs nav iesniedzis finanšu līdzekļu izlietojumu apliecinošus dokumentus Līgumā noteiktajā kārtībā;

**Neattiecināmās izmaksas** – izmaksas, kas saskaņā ar MK noteikumiem Nr. 150 un citiem normatīvajiem aktiem netiek finansētas no EKII finansējuma. Par neattiecināmām izmaksām atzīstamas arī tās Projektā norādītās Attiecināmās izmaksas, kuras Vides investīciju fonds Projekta īstenošanas laikā vai 5 (piecu) gadu laikā pēc pēdējā EKII finansējuma maksājuma veikšanas Finansējuma saņēmējam Projekta ietvaros ir atzinis par tādām, kas MK noteikumos Nr. 150 nav noteiktas kā Attiecināmās izmaksas;

**Projekta iesniegums** – MK noteikumos Nr. 150 noteiktajā kārtībā apstiprināts Finansējuma saņēmēja Projekta iesniegums (aizpildīta Projekta iesnieguma veidlapa un tās pielikumi), kas ir Līguma pielikums;

**Projekta budžeta kopsavilkums** – Projekta iesnieguma veidlapas 3. sadaļa;

**Projekts** – Līguma Speciālajos noteikumos noteiktais Projekts;

**Projekta konts** – Līguma Speciālajos noteikumos norādītais kredītiestādē atvērtais konts;

**Projekta mērķis** – siltumnīcefekta gāzu emisiju samazināšana un energoefektivitātes uzlabošana mājsaimniecībā, Dzīvojamā mājā uzstādot siltumenerģijas vai elektroenerģijas ražošanas iekārtas, lai nodrošinātu siltumenerģijas vai elektroenerģijas ražošanu mājsaimniecības vajadzībām, vai izveidojot Dzīvojamās mājas pieslēgumu centralizētajai siltumapgādes sistēmai;

**Projekta rezultātu monitoringa pārskati** – Finansējuma saņēmēja Līgumā noteiktajā kārtībā sagatavoti un Vides investīciju fondā iesniegti pārskati par Projekta rezultātu monitoringu;

**Projekta rezultāti** – Projekta iesnieguma veidlapas 3. sadaļā norādītais: Dzīvojamā mājā uzstādītās siltumenerģijas vai elektroenerģijas ražošanas iekārtas, vai Dzīvojamās mājas pieslēgums centralizētajai siltumapgādes sistēmai;

**Puses** – Finansējuma saņēmējs un Vides investīciju fonds;

**Vides investīciju fonds** – sabiedrība ar ierobežotu atbildību “Vides investīciju fonds”.

* 1. Citi Līgumā lietotie termini atbilst MK noteikumos Nr. 150 un citos normatīvajos aktos lietotajiem terminiem.
	2. Līgumā, izņemot, ja no konteksta izriet citādi:
		1. atsauce uz Līgumu, dokumentu vai normatīvo aktu ir uzskatāma par atsauci uz to Līguma, dokumenta vai normatīvā akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kas atsaucas uz Līgumu, dokumentu vai normatīvo aktu;
		2. atsauce uz privātpersonu ietver atsauci arī uz tās tiesību un saistību pārņēmēju;
		3. vārdi un izteicieni, kas lietoti vienskaitlī, ietver arī daudzskaitli un otrādi;
		4. termiņi, kas aprēķināmi mēnešos vai dienās, sākas nākamajā dienā pēc datuma vai notikuma, kas nosaka to sākumu. Termiņam, kuru skaita mēnešos, pēdējā diena ir termiņa pēdējā mēneša attiecīgais datums. Ja termiņa pēdējā mēnesī nav attiecīgā datuma, termiņa pēdējā diena ir šā mēneša pēdējā diena. Ja termiņa pēdējā diena ir brīvdiena, termiņa pēdējā diena ir nākamā darbdiena.
1. **Līguma priekšmets**
	1. Līgums nosaka Projekta uzraudzības, kontroles un monitoringa kārtību, Atbalsta summu, kā arī tās saņemšanas, samazināšanas un atmaksas kārtību un nosacījumus.
2. **Pušu pienākumi un tiesības**
	1. **Finansējuma saņēmējam ir pienākums:**
		1. īstenot Projektu, nodrošinot Projekta mērķu un Projekta rezultātu sasniegšanu;
		2. veikt Projekta īstenošanu saskaņā ar MK noteikumiem Nr. 150, un Līguma noteikumiem;
		3. iegādāties preces, pakalpojumus un būvdarbus no trešajām personām, nepārsniedzot to tirgus vērtību;
		4. saistībā ar Projekta īstenošanu nepieļaut situāciju, kas rada interešu konfliktu un nekavējoties informēt Vides investīciju fondu par jebkuru situāciju, kas rada vai kuras rezultātā varētu rasties interešu konflikts;
		5. nodrošināt Projekta, tā ietvaros veikto aktivitāšu un Projekta rezultātu atbilstību MK noteikumos Nr. 150 noteiktajiem nosacījumiem EKII finansējuma piešķiršanai;
		6. saņemt visus ar Projektu saistītos maksājumus Projekta kontā;
		7. Līgumā noteiktajā kārtībā iesniegt Vides investīciju fondam Projekta rezultātu monitoringa pārskatus;
		8. nodrošināt Projekta rezultātu, tai skaitā iegādāto iekārtu uzturēšanu un lietošanu atbilstoši Projekta mērķim pēc Līguma spēkā stāšanās datuma;
		9. nodrošināt, ka Projektā iekļautās aktivitātes ir īstenotas uz zemes, kas ir Finansējuma saņēmēja īpašumā un īpašuma tiesības ir nostiprinātas zemesgrāmatā un netiek atsavinātas vismaz 5 (piecus) gadus pēc Līguma spēkā stāšanās datuma;
		10. neizmantot Projekta rezultātus citos projektos, kas ir finansēti citās finansējuma programmās un individuālā atbalsta programmās kā šo citu projektu rezultātus, kā arī nodrošināt, ka Projektā sasniegtie rezultāti netiek uzskaitīti un iekļauti citu projektu attiecīgo rezultātu sniegumā;
		11. vismaz 5 (piecus) gadus pēc Līguma spēkā stāšanās datuma nodrošināt vismaz 80 % no gadā saražotās elektroenerģijas, kas saražota ar Projektā iekļautajām iekārtām (Projekta rezultāts), tiks izmantota Finansējuma saņēmēja mājsaimniecības pašpatēriņa vajadzībām;
		12. vismaz 5 (piecus) gadus pēc Līguma spēkā stāšanās datuma nodrošināt, ka Dzīvojamā mājā netiek uzstādītas siltumenerģiju ražošanas iekārtas, kas kā kurināmo izmanto fosilo kurināmo, ja Projektā uzstādītas jaunas siltumenerģijas ražošanas iekārtas;
		13. vismaz 5 (piecus) gadus pēc Līguma spēkā stāšanās datuma nodrošināt, ka Projekta ietvaros iepirktās vai radītās vērtības (uzstādītās tehnoloģijas, iekārtas un sistēmas) atrodas Projekta īstenošanas vietā un nav atsavinātas, ieķīlātas, norakstītas, demontētas, nojauktas un tiek izmantotas saskaņā ar Projektā norādīto;
		14. vismaz 5 (piecus) gadus pēc Līguma spēkā stāšanās datuma nodrošināt to, ka Dzīvojamai mājai netiks mainīts lietošanas veids vai klasifikācija saskaņā ar normatīvajiem aktiem par būvju klasifikāciju un tā (tās) netiks nojaukta, demontēta;
		15. vismaz 5 (piecus) gadus pēc Līguma spēkā stāšanās datuma nodrošināt to, ka Dzīvojama māja netiks izmantota saimnieciskās darbības veikšanai, izņemot ja ir piešķirts *De minimis* atbalsts;
		16. vismaz 5 (piecus) gadus pēc Līguma spēkā stāšanās datuma uzturēt un saglabāt Projekta ietvaros iepirktās un uzstādītās tehnoloģijas, iekārtas un sistēmas un atjaunot vai atvietot tās zādzības gadījumā vai gadījumā, ja tās tiek bojātas vai iznīcinātas, no apdrošināšanas atlīdzības vai saviem līdzekļiem pilnā apmērā (ja apdrošināšanas atlīdzība nav pietiekama);
		17. nekavējoties informēt Vides investīciju fondu par jebkādiem notikumiem un apstākļiem, kas apdraud vai negatīvi ietekmē, vai kas varētu apdraudēt vai negatīvi ietekmēt Projekta rezultātus vai Līguma izpildi, vai kuru dēļ ir nepieciešams veikt izmaiņas Projektā;
		18. nodrošināt Vides investīciju fondam un Ministrijai iespējas veikt Projekta uzraudzību un kontroli visā Līguma darbības laikā, nodrošinot Vides investīciju fonda un Ministrijas likumīgo prasību izpildi, kā arī Līgumā noteiktajā kārtībā nodrošinot brīvu piekļuvi Finansējuma saņēmēja dokumentiem, Projekta īstenošanas vietai un ēkai, tehnoloģijām un iekārtām, kas ir saistīti ar Projektu;
		19. pēc Vides investīciju fonda vai Ministrijas pieprasījuma (arī elektroniskajā formā) iesniegt pieprasīto informāciju par Projektu Vides investīciju fonda vai Ministrijas noteiktajā termiņā, kas nav īsāks par 5 (piecām) darbdienām;
		20. Vides investīciju fonda noteiktajā termiņā, kas nav īsāks par 5 (piecām) darbdienām, novērst Vides investīciju fonda Projekta īstenošanā konstatētās Līguma vai MK noteikumu Nr. 150 noteikto pienākumu neizpildes un ziņot par to novēršanu Vides investīciju fondam;
		21. Līgumā noteiktajos gadījumos Vides investīciju fonda noteiktajā termiņā, kas nav īsāks par 10 (desmit) darbdienām, atmaksāt Vides investīciju fondam Finansējuma saņēmējam samaksāto Atbalsta summu vai tās daļu, savukārt, Vides investīciju fonds nodrošina atgūtā finanšu instrumenta finansējuma atmaksu Ministrijai;
		22. 66 (sešdesmit sešus) mēnešus pēc Līguma spēkā stāšanās datuma nodrošināt visu ar Projekta īstenošanu saistīto dokumentu, tajā skaitā Projekta iesnieguma, ar Projektu saistītās korespondences, Projekta ietvaros noslēgto līgumu, veikto būvdarbu, piegāžu un sniegto pakalpojumu apliecinošo dokumentu, kā arī veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu vienuviet sistemātiski sakārtotā Projekta lietā;
		23. uzstādīt elektroenerģijas un siltumenerģijas skaitītājus Projekta rezultātu monitoringa nodrošināšanai atjaunojamos energoresursus izmantojošām enerģiju ražojošām iekārtām;
		24. saskaņot ar Vides investīciju fondu elektroenerģijas un siltumenerģijas skaitītāju nomaiņu Projekta monitoringa periodā pirms to nomaiņas.
	2. **Finansējuma saņēmējam ir tiesības:**
		1. saņemt Atbalsta summu MK noteikumu Nr. 150 un Līgumā noteiktajā kārtībā, ja Projekts ir īstenots Līgumā un MK noteikumu Nr. 150 noteiktajā kārtībā un termiņos un izmaksas ir attiecināmas;
		2. saņemt nepieciešamo informāciju par Atbalsta summas saņemšanas nosacījumiem;
		3. ierosināt Vides investīciju fondam Līguma grozījumus Līguma Vispārīgo noteikumu 8. punktā noteiktajā kārtībā un atbilstoši normatīvo aktu prasībām;
		4. ierosināt Vides investīciju fondam izbeigt Līgumu šī Līguma Vispārīgo noteikumu 11. punktā noteiktajā kārtībā.
	3. **Vides investīciju fondam ir pienākums:**
		1. iesniegt atzinumu Atbalsta summas izmaksai (turpmāk – Atzinums atbalsta summas izmaksai) Ministrijā, kas rīkojas atbilstoši MK noteikumu Nr. 150 50. punktam;
		2. veikt Projekta īstenošanas uzraudzību un kontroli, izvērtējot Projekta īstenošanas atbilstību MK noteikumu Nr. 150 un Līguma prasībām, kā arī veikt Projekta rezultātu monitoringu;
		3. pārbaudīt, ka vismaz 80 % no gadā saražotās elektroenerģijas, kas saražota ar Projektā iekļautajām iekārtām (Projekta rezultāts), tiks izmantota Finansējuma saņēmēja mājsaimniecības pašpatēriņa vajadzībām;
		4. pārbaudīt Attiecināmo izmaksu atbilstību Projektam un MK noteikumu Nr. 150 prasībām;
		5. veikt Projekta rezultātu monitoringa pārskatu vērtēšanu un Līgumā noteiktajā kārtībā informēt Finansējuma saņēmēju par Projekta rezultātu monitoringa pārskatu apstiprināšanu vai noraidīšanu;
		6. sniegt atbildi Finansējuma saņēmējam par grozījumiem Līgumā.
	4. **Vides investīciju fondam ir tiesības:**
		1. veikt Projekta uzraudzību un kontroli, izvērtējot Projekta īstenošanas atbilstību MK noteikumiem Nr. 150 un Līguma prasībām, kā arī veikt Projekta rezultātu monitoringu;
		2. apturēt MK noteikumos Nr. 150 un Līgumā noteikto maksājuma saņemšanas nosacījumu izpildes pārbaudi un Atzinuma atbalsta summas izmaksai iesniegšanu Ministrijā, vai atsaukt jau iesniegta, bet vēl neapmaksāta Atzinuma atbalsta summas izmaksai, ja Finansējuma saņēmējs nepilda Līguma saistības, MK noteikumos Nr. 150 noteiktos pienākumus vai attiecībā uz Projektu pastāv MK noteikumu Nr. 150 vai Līguma saistību neizpildes risks;
		3. samazināt Atbalsta summas maksājuma apjomu vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja Finansējuma saņēmējs nepilda Līguma saistības un MK noteikumos Nr. 150 noteiktos pienākumus;
		4. Atbalsta summas vai tās daļas pārmaksas gadījumā rakstiski informēt Finansējuma saņēmēju par Finansējuma saņēmēja pienākumu atmaksāt Finansējuma saņēmējam pārmaksāto Atbalsta summu vai tās daļu;
		5. veicot Projekta rezultātu monitoringu Projekta īstenošanas vietās pieaicināt neatkarīgus ekspertus;
		6. veikt pārbaudes Projekta īstenošanas vietā 66 (sešdesmit sešus) mēnešus pēc Līguma spēkā stāšanās datuma;
		7. pieprasīt no Finansējuma saņēmēja nepieciešamo informāciju Projekta īstenošanas, uzraudzības un kontroles nodrošināšanai;
		8. rīkoties ar informāciju, kas saņemta saistībā ar Projektu;
		9. konstatējot MK noteikumu Nr. 150 un Līgumā noteikto saistību neizpildi, uzdot Finansējuma saņēmējam novērst neizpildi noteiktā termiņā;
		10. ierosināt Līguma grozījumus Līguma Vispārīgo noteikumu 8. punktā noteiktajā kārtībā un Līguma izbeigšanu, tostarp pamatojoties uz Finansējuma saņēmēja ierosinājumu;
		11. izbeigt Līgumu šī Līguma Vispārīgo noteikumu 11. punktā noteiktajos gadījumos, kā arī vienpusēji atkāpties no Līguma, ja Finansējuma saņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. **Maksājumu veikšanas kārtība**
	1. EKII finansējuma izmaksu veic bezskaidras naudas norēķinu veidā uz Projekta kontu.
	2. Finansējuma saņēmējam ir pieejams viens maksājums Atbalsta summas apmērā.
	3. Vides investīciju fonds 5 (piecu) darbdienu laikā pēc Līguma spēkā stāšanās datuma, pārbauda MK noteikumos Nr. 150 un Līgumā noteikto maksājuma saņemšanas nosacījumu izpildi un pozitīvu Atzinumu atbalsta summas izmaksai iesniedz Ministrijā. Atzinumā atbalsta summas izmaksai norāda arī Neattiecināmās izmaksas un/vai Neatbilstoši veiktos izdevumus (ja tās/tie tiek konstatēti).
	4. Vides investīciju fonds informē Finansējuma saņēmēju, ka Ministrija veic maksājumu Finansējuma saņēmējam bezskaidras naudas norēķinu veidā uz Projekta kontu 7 (septiņu) darbdienu laikā pēc Vides investīciju fonda pozitīva Atzinuma atbalsta summas izmaksai saņemšanas.
4. **Atbalsta summas samazināšana un atmaksa**
	1. Vides investīciju fonds var samazināt vai pilnībā nepiešķirt Atbalsta summu, sniedzot Atzinumu atbalsta summas izmaksai Ministrijai, vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja:
		1. tiek konstatēti Neatbilstoši veikti izdevumi vai Neattiecināmās izmaksas (ko Finansējuma saņēmējs Projektā norādījis kā Attiecināmās izmaksas, bet Vides investīciju fonds atzinis par tādām, kas MK noteikumos Nr. 150 nav noteiktas kā Attiecināmās izmaksas). Šajā gadījumā Atbalsta summa tiek samazināta vai Finansējuma saņēmējam jāatmaksā EKII finansējums Neatbilstoši veikto izdevumu/Neattiecināmo izmaksu apmērā;
		2. Finansējuma saņēmējs par Attiecināmajām izmaksām ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem. Šajā gadījumā Atbalsta summa tiek samazināta par to Attiecināmo izmaksu daļu, par kuru Finansējuma saņēmējs ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem;
		3. Attiecināmās izmaksas vai to daļa nav samērīgas un ekonomiski pamatotas, ko apstiprina Vides investīciju fonda piesaistīts neatkarīgs eksperts. Šajā gadījumā Atbalsta summa tiek samazināta par nesamērīgas un ekonomiski nepamatotas Attiecināmo izmaksu vai tās daļas apmēru;
		4. Finansējuma saņēmējs nepilda citas Līguma saistības (tajā skaitā Līguma Vispārīgo noteikumu 3.1. apakšpunktā noteiktos pienākumus), MK noteikumus Nr. 150.
	2. Vides investīciju fonds var pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja atbilstoši Finansējuma saņēmēja iesniegtajam Projekta rezultātu monitoringa pārskatam atkārtoti konstatē, ka vismaz 80 % no gadā saražotās elektroenerģijas, kas saražota ar Projektā iekļautajām iekārtām (Projekta rezultāts), netiek izmantota Finansējuma saņēmēja mājsaimniecības pašpatēriņa vajadzībām.
	3. Finansējuma saņēmējs nodrošina pārmaksātās Atbalsta summas vai tās daļas atmaksu Vides investīciju fonda noteiktajā termiņā.
5. **Projekta rezultātu monitoringa pārskatu sagatavošana un iesniegšana**
	1. Finansējuma saņēmējs saskaņā ar MK noteikumiem Nr. 150 sagatavo un iesniedz Vides investīciju fondā Projekta rezultātu monitoringa pārskatu atbilstoši Līguma Vispārīgo noteikumu 1. pielikumam “Projekta rezultātu monitoringa pārskats”.
	2. Finansējuma saņēmējs 5 (piecus) gadus pēc Līguma spēkā stāšanās datuma katru gadu veic Projekta rezultātu monitoringu un līdz katra nākamā gada trīsdesmitajai dienai pēc Līguma spēkā stāšanās datuma iesniedz Vides investīciju fondā Projekta rezultātu monitoringa pārskatu par iepriekšējo gadu.
	3. Projekta rezultātu monitoringa pārskatu kopā ar pamatojošajiem dokumentiem Finansējuma saņēmējs nosūta uz e-pastu atbalsts@lvif.gov.lv elektroniski, parakstītu ar drošu elektronisko parakstu (sagatavoti DOC, DOCX, XLS, XLSX, PDF, JPG, JPEG vai TIFF datņu formātā,).
	4. Vides investīciju fonds pārbauda saņemto Projekta rezultātu monitoringa pārskatu 20 (divdesmit) darbdienu laikā, pieņem lēmumu par Projekta rezultātu monitoringa pārskata apstiprināšanu vai rakstiski pieprasa Finansējuma saņēmējam 10 (desmit) darbdienu laikā iesniegt papildu informāciju vai precizēt Projekta rezultātu monitoringa pārskatu.
	5. Projekta rezultātu monitoringa pārskata pārbaudei nepieciešamo papildu informāciju un/vai dokumentus vai precizēto Projekta rezultātu monitoringa pārskatu Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par 10 (desmit) darbdienām. Šajā gadījumā Projekta rezultātu monitoringa pārskata izskatīšanas termiņš tiek pagarināts par papildu informācijas un/vai dokumentu vai precizētā Projekta rezultātu monitoringa pārskatu izskatīšanai nepieciešamo laiku, bet ne ilgāk kā par 15 (piecpadsmit) darbdienām no papildu informācijas vai dokumentu saņemšanas dienas.
6. **Pārbaužu veikšanas kārtība**
	1. 66 (sešdesmit sešu) mēnešu laikā pēc Līguma spēkā stāšanās datuma Vides investīciju fonds, Ministrija un pilnvarotie auditori Projekta īstenošanas vietā var veikt šādas pārbaudes:
		1. Projekta izdevumu atbilstības pārbaudi;
		2. Projekta rezultātu monitoringa pārbaudi.
	2. Vides investīciju fonds un pilnvarotie auditori vismaz 5 (piecas) darbdienas pirms plānotās pārbaudes Projekta īstenošanas vietā rakstiski informē par to Finansējuma saņēmēju. Vienojoties ar Finansējuma saņēmēju, informēšanas termiņš par plānoto pārbaudi var būt īsāks par 5 (piecām) darbdienām.
	3. Finansējuma saņēmējam ir pienākums pēc Vides investīciju fonda, Ministrijas vai pilnvaroto auditoru pieprasījuma nodrošināt Vides investīciju fondam, Ministrijai vai pilnvarotiem auditoriem un to pilnvarotiem pārstāvjiem piekļuvi Projekta īstenošanas vietai.
	4. Vides investīciju fonds rakstiski informē Finansējuma saņēmēju 20 (divdesmit) darbdienu laikā pēc pārbaudes veikšanas par pārbaudes rezultātiem, ja ir konstatētas atkāpes no Līguma nosacījumiem un norāda termiņu pārkāpuma novēršanai, kas nav īsāks par 5 (piecām) darbadienām.
7. **Līguma grozījumi**
	1. Grozījumus Līgumā noformē, Pusēm savstarpēji rakstveidā vienojoties vai ar Vides investīciju fonda paziņojumu.
	2. Ja grozījumus Līgumā ierosina Finansējuma saņēmējs:
		1. Finansējuma saņēmējs iesniedz Vides investīciju fondā pieprasījumu par grozījumiem Līgumā, sniedzot informāciju par grozījumu nepieciešamību;
		2. Vides investīciju fonds 15 (piecpadsmit) darbdienu laikā izvērtē iesniegto Līguma grozījumu pieprasījumu un pieņem lēmumu par Līguma grozījumu apstiprināšanu vai noraidīšanu, vai Līguma Vispārīgo noteikumu 8.3. apakšpunktā norādītajos gadījumos un termiņā sagatavo paziņojumu par Līguma grozījumu apstiprināšanu;
		3. Vides investīciju fonds atbilstoši šī Līguma 8.2.2. apakšpunktā minētajam lēmumam par Līguma grozījumu apstiprināšanu vai noraidīšanu 5 (piecu) darbdienu laikā pēc lēmuma pieņemšanas attiecīgi sagatavo un nosūta Finansējuma saņēmējam rakstisku paziņojumu par grozījumu apstiprināšanu, kam pievieno Līguma grozījumu projektu parakstīšanai, vai rakstiski informē Finansējuma saņēmēju, ka Līguma grozījumi netiek atbalstīti un norāda grozījumu neatbalstīšanas pamatojumu vai informāciju par nepieciešamajiem precizējumiem;
		4. Finansējuma saņēmējs 5 (piecu) darbdienu laikā pēc šī Līguma 8.2.3. apakšpunktā minēto Līguma grozījumu projekta saņemšanas paraksta un nosūta no savas puses parakstītus Līguma grozījumu eksemplārus Vides investīciju fondam.
	3. Ja grozījumi attiecas uz Finansējuma saņēmēja datiem (kontaktinformācija, deklarētā adrese vai bankas rekvizīti) vai tehnisku precizējumu veikšana, tad:
		1. Finansējuma saņēmējs paziņo par nepieciešamajiem grozījumiem Finansējuma saņēmēja datos Vides investīciju fondam 10 (desmit) dienu laikā no izmaiņām datos;
		2. 5 (piecu) darbdienu laikā no Finansējuma saņēmēja paziņojuma saņemšanas dienas, Vides investīciju fonds izskata paziņojumu un, ja ierosinātie grozījumi attiecas uz šī apakšpunkta ievaddaļā minēto informāciju un atbilst MK noteikumu Nr. 150 nosacījumiem, pievieno paziņojumu Līgumam un informē par to Finansējuma saņēmēju. Pēc paziņojuma pievienošanas Līgumam, tas kļūst par neatņemamu Līguma sastāvdaļu. Grozījumi stājas spēkā dienā, kad Vides investīciju fonds ir informējis Finansējuma saņēmēju par Finansējuma saņēmēja paziņojuma pievienošanu Līgumam;
		3. ja nepieciešams veikt tehniskus precizējumus, Vides investīciju fonds par šādām izmaiņām informē Finansējuma saņēmēju ar paziņojumu un šādi grozījumi stājās spēkā dienā, kad Vides investīciju fonds ir nosūtījis paziņojumu Finansējuma saņēmējam.
	4. Ja grozījumus Līgumā ierosina Vides investīciju fonds, tas sagatavo Līguma grozījumu projektu un pamatojumu un nosūta tos Finansējuma saņēmējam parakstīšanai. Finansējuma saņēmējs izvērtē Līguma grozījumu nepieciešamības pamatojumu un 10 (desmit) darbdienu laikā pēc Līguma grozījumu projekta saņemšanas paraksta un iesniedz parakstītos Līguma grozījumus Vides investīciju fondā vai, ja Finansējuma saņēmējs neatbalsta grozījumu izdarīšanu Līgumā, informē par to Vides investīciju fondu, norādot grozījumu neatbalstīšanas pamatojumu.
8. **Nepārvarama vara**
	1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma spēkā stāšanās datuma nepārvaramas varas rezultātā, ko Puses nav varējušas paredzēt, ietekmēt un novērst saprātīgiem līdzekļiem un par kuru rašanos Puses nav atbildīgas.
	2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
9. **Strīdu risināšanas kārtība un atbildība**
	1. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos. Vienošanās tiek noformēta rakstiski un ir Līguma neatņemama sastāvdaļa.
	2. Ja Puses nevar vienoties, strīdus risina Latvijas Republikas normatīvajos aktos noteiktajā kārtībā.
	3. Puses ir atbildīgas vienai otrai par nodarītajiem zaudējumiem un to atlīdzināšanu šajā Līgumā un normatīvajos aktos noteiktajā kārtībā.
	4. Visas Pušu tiesības, pienākumi, dotā Līguma noteikumi un nosacījumi ir saistoši Pušu tiesību un saistību pārņēmējiem.
10. **Līguma izbeigšanas kārtība**
	1. Līguma darbību pirms Līgumā noteikto saistību izpildes Puses var izbeigt savstarpēji rakstveidā vienojoties.
	2. Ja Finansējuma saņēmējs rakstiski ierosina izbeigt Līgumu un Vides investīciju fonds piekrīt izbeigt Līgumu, un Finansējuma saņēmējam nav veikta Atbalsta summas izmaksa, Līgums uzskatāms par izbeigtu 8 (astotajā) dienā no dienas, kad Vides investīciju fonds paziņojumu par Līguma izbeigšanu ir nodevis pastā ierakstītā sūtījumā, ja Finansējuma saņēmējs Vides investīciju fonda paziņojumu par Līguma izbeigšanu nav saņēmis ātrāk.
	3. Ja Finansējuma saņēmējs rakstiski ierosina izbeigt Līgumu un Vides investīciju fonds piekrīt izbeigt Līgumu, un Finansējuma saņēmējam ir veikta Atbalsta summas vai tā daļas izmaksa:
		1. Vides investīciju fonds 5 (piecu) darbdienu laikā paziņo Finansējuma saņēmējam kontu, kurā veicama Atbalsta summas vai tās daļas atmaksa un termiņu tās atmaksai;
		2. Vides investīciju fonds 20 (divdesmit) darbdienu laikā no dienas, kad Vides investīciju fonda norādītajā kontā saņemta iemaksātā Atbalsta summas vai tās daļas atmaksa, nosūta vienošanos par Līguma izbeigšanu. Līgums uzskatāms par izbeigtu dienā, kad Puses ir parakstījušas vienošanos par Līguma izbeigšanu.
	4. Vides investīciju fonds var izbeigt Līgumu šādos gadījumos:
		1. visas Projekta izmaksas atzītas par Neattiecināmām izmaksām vai Neatbilstoši veiktiem izdevumiem;
		2. Finansējuma saņēmējs nav īstenojis Projekta aktivitātes;
		3. nav sasniegts Projekta mērķis;
		4. Projekts vai tā rezultāti neatbilst MK noteikumos Nr. 150 noteiktajiem nosacījumiem EKII finansējuma piešķiršanai;
		5. ir iestājies kāds no MK noteikumos Nr. 150 noteiktajiem gadījumiem, kad Finansējuma saņēmējs nevar pretendēt uz EKII finansējumu;
		6. Finansējuma saņēmējs nepilda Līguma Vispārīgo noteikumu 3.1. apakšpunktā noteiktos pienākumus;
		7. Finansējuma saņēmējs neievēro MK noteikumus Nr. 150 vai citus normatīvos aktus vai nepilda Līgumā noteiktās saistības;
		8. Finansējuma saņēmējs apzināti vai nolaidības dēļ ir sniedzis nepatiesas ziņas.
	5. Līgumā noteiktajos gadījumos, kad Vides investīciju fonds var izbeigt Līgumu un Finansējuma saņēmējam nav jāveic Atbalsta summas vai tās daļas atmaksa, Līgums uzskatāms par izbeigtu 8 (astotajā) dienā no dienas, kad Vides investīciju fonds paziņojumu par Līguma izbeigšanu ir nodevis pastā ierakstītā sūtījumā, ja Finansējuma saņēmējs Vides investīciju fonda paziņojumu par Līguma izbeigšanu nav saņēmis ātrāk.
	6. Līgumā noteiktajos gadījumos, kad Vides investīciju fonds var izbeigt Līgumu un Finansējuma saņēmējam ir jāveic Atbalsta summas vai tās daļas atmaksa, Līgums uzskatāms par izbeigtu dienā, kad Vides investīciju fonda paziņojumā par Līguma izbeigšanu norādītajā kontā un apmērā saņemta visa atmaksājamā Atbalsta summa vai tās daļa.
11. **Pielikumi**
	1. Līguma Vispārīgajiem noteikumiem ir šāds pielikums, kas pieejams Vides investīciju fonda tīmekļvietnē ([www.ekii.lv](http://www.ekii.lv)): 1. pielikums “Projekta rezultātu monitoringa pārskats”.
	2. Līguma izpildē Puses izmanto pielikuma aktuālo versiju, kas pieejama Vides investīciju fonda tīmekļvietnē ([www.ekii.lv](http://www.ekii.lv)).